Eikekort

Et eikekort er et kort plassert i eikene på et sykkelhjul. De er som regel laminerte. Eikekort med nummer har blitt brukt for å identifisere konkurrenter i offisielle og uoffisielle sykkelritt mellom budbringere.

Sykkelregisteret Bike Index har instruksjoner for hvordan man kan merke sykkelen sin med et eikekort med QR-kode som gir finnere informasjon om sykkelen og eieren.

Lydvarsling 
I gamledager moret barn seg med å lage «motorsykkellyd» ved å ha spillkort festet til rammen på en slik måte at de tok borti eikene mens man syklet. Støyen dette skaper kan også utnyttes for unngå uhell. For eksempel kan BMX-sykler i skateparker utstyres med en slik løsning for å varsle andre om at det kommer en (ellers ganske så lydløs) sykkel i stor hastighet. Denne bruken har likheter med lydvarslingssystemer som aktiveres på elbiler i lav hastighet for å varsle fotgjengere.

Referanser 

Spillkort